GiliGold/VAD_KnessetCorpus huggingface dataset:
אחמד טיבי: לכן אני לא מבין למה מביאים את זה שוב; להכניס את איכון הניידים על-ידי השב"כ לנושא כל כך אזרחי, במיוחד כשבשבועות האחרונים מתברר שיש טעויות בניהול המאבק בהתפשטות הקורונה.
אחמד טיבי: יש כישלון של הממשלה בנושא הזה לא רק כלכלי, אלא גם, מתברר, אבד האמון של הציבור בהוראות של משרד הבריאות ושל הממשלה והחלטותיה.
אחמד טיבי: לכן יש התפרצויות בכמה מקומות.
אחמד טיבי: לכן אנחנו נצביע נגד החוק הזה ונגד השימוש בשב"כ לנושא אזרחי.
איתן גינזבורג: ונגד הפטור.
אחמד טיבי: נגד הפטור ונגד במליאה.
אחמד טיבי: הכוונה ברורה.
איתן גינזבורג: חבר הכנסת שטרן ואחריו חבר הכנסת אוריאל בוסו.
איתן גינזבורג: אתם רוצים לשמוע קודם את עמדת נציגי המקצוע או קודם לדבר?
בועז טופורובסקי: גם הייעוץ המשפטי של הוועדה.
אלעזר שטרן: אני רוצה להגיד משהו לפני כן.
אלעזר שטרן: אני אשאר לשמוע, כמובן, את עמדת נציגי המקצוע.
אלעזר שטרן: גם אני קצת איש מקצוע - -
אלעזר שטרן: במנהיגות.
איתן גינזבורג: זה אני יודע.
אלעזר שטרן: זה אתה יודע באופן אישי, אתה אומר.
אלעזר שטרן: אני חושב שחלק מהעניין הוא לא ליצור היסטריה.
אלעזר שטרן: הרי הרעיון הזה היה בישיבת ממשלה ובדיונים של ועדת חוץ וביטחון.
אלעזר שטרן: כשאנחנו מתכנסים עכשיו בהתראה של שעה על נושא שעל-פניו הממשלה הייתה צריכה לשים אותו קודם על השולחן – אתה שואל אותי – אם כבר להעביר אותו בקריאה ראשונה ולעצור כדי שיהיה באמת זמן לדיונים האלה אם נגיע למצב של קטסטרופה.
אלעזר שטרן: הממשלה יודעת להעביר חוקים בקריאה ראשונה ולעצור; או אם אתה רוצה – בנוסח החוק לחייב עוד אישור של ועדת חוץ וביטחון.
אלעזר שטרן: יש חוקים כאלה במדינת ישראל.
אלעזר שטרן: קשה לי לתת קרדיט לממשלה, אבל זה בא לחפות על זה שלא יודעים מה לעשות, שמשגעים אותנו.
אלעזר שטרן: לא צריך לשכנע אותנו על הסכנות של הקורונה, לא צריך לשכנע אותנו על החשיבות של הפתיחה הכלכלית שיש לה גם משמעות של חיי אדם.
אלעזר שטרן: הרי על מה הדיון עכשיו?
אלעזר שטרן: הדיון עכשיו הוא רק על הקדמת הדיון.
אלעזר שטרן: זה בדיוק מה שיוצר - -
איתן גינזבורג: את הפניקה.
אלעזר שטרן: השבוע החליטו על החמרה בתנאי האכיפה, על אוסף של דברים – אז תנו להם טיפה לעבוד לפני שאתה הולך לנקוט צעד כזה.
אלעזר שטרן: אני אומר לך יותר מזה : אם אתה רוצה להחזיק את הציבור ממושמע הציבור צריך לדעת שיש על מי לסמוך, ושמקבלי ההחלטות מקבלים החלטות בצורה מקצועית, מנהיגותית ואחראית.
אלעזר שטרן: לדעתי, ההקדמה של הדיון עכשיו מייצרת היסטריה שרק תגביר את התפשטות המחלה.
אלעזר שטרן: כמובן, אני מצטרף למה שאמר חברי בועז על המחירים של הפגיעה בדמוקרטיה.
אלעזר שטרן: זה בדיוק מה שיוצר את תחושת ההיסטריה.
אלעזר שטרן: אני מניח שהדמוקרטיה חשובה גם לראש הממשלה.
אלעזר שטרן: קצת קשה לי, אבל אני מניח, ובטח לאנשים בקבינט הקורונה.
אלעזר שטרן: אני לא יודע איך קיבלו שם את ההחלטה.
אלעזר שטרן: אבל כיוון שהדמוקרטיה חשובה להם עצם זה שהם מביאים דבר כזה בהתראה של חצי שעה אומר שהם, כנראה, בהיסטריה.
אלעזר שטרן: זה בדיוק מה שפוגע בהתמודדות עם המחלה.
אלעזר שטרן: לכן אני אתנגד לזה.
איתן גינזבורג: אני רק רוצה לומר עוד דבר ואז אני אתן לחברי הכנסת שביקשו המשך דברים.
איתן גינזבורג: שב"כ לא אמור לעקוב אחרי האזרחים שומרי חוק – זה ברור.
איתן גינזבורג: אבל, כמובן, גם אסור לסגור את המשק בגלל תחלואה, וזה נאמר פה קודם.
איתן גינזבורג: הרי לפני כמה שבועות היה חוק שנדון והוא נעצר.
איתן גינזבורג: הוא פורסם לציבור והיה תזכיר והוגשו הרבה מאוד הסתייגויות מטעם הציבור, וגם היה דיון בתוך קבינט הקורונה ונכנסו לשם שינויים, ואז המשיכו לדון בו והכניסו עוד שינויים ועוד עידונים.
איתן גינזבורג: החוק שמוגש בפנינו – נכון שהוא הובא היום להקדמת דיון, אבל הוא חוק משופר מפעם שעברה וחוץ מזה הדרך עוד לא הסתיימה.
איתן גינזבורג: תשב ועדת כנסת – אנחנו נשב סביב שולחן ונעבד אותו ונלוש אותו ונדון בו עד שייצא חוק טוב תחת ידינו.
איתן גינזבורג: צריך לדעת שתוקפו של החוק הזה לשלושה חודשים בלבד, הוא חוק שייעשה בו שימוש באופן נצור, כלומר יפעילו אותו רק כשיהיה צורך.
איתן גינזבורג: לא יפעיל אותו אדם אחד, אלא קבוצה של אנשים.
איתן גינזבורג: כשאומרים "האנשים האלה", "לא יודע מי ישב שם, חבורה של אנשים" – בכל הכבוד, אלה שרי ממשלת ישראל שהם נציגי הבית הזה ונציגי ציבור מאוד מכובדים.
איתן גינזבורג: בכל הנוגע למנהיגות ויצירת פניקה, אני חושב שזה מאוד תלוי בנו.
איתן גינזבורג: אם אנחנו ננהג באחריות ולא בפניקה ולא בהתלהמות - -
בועז טופורובסקי: זאת פניקה?
איתן גינזבורג: - - כמו שהרגע שמענו, נראה לי שזה ישרה אווירה אחרת - -
בועז טופורובסקי: לא, ההצעה הזאת היא הפניקה.
איתן גינזבורג: - - וגם אם נקדים את הדיון בו – כי הקדמת דיון לא יוצרת פניקה - -
בועז טופורובסקי: בטח שכן.
איתן גינזבורג: האופן שבו אנחנו דנים בדברים יוצר פניקה.
איתן גינזבורג: - - והאופן שבו זה מוצג לציבור יוצר פניקה - -
בועז טופורובסקי: - - - על זה שנבקר ונעקוב - -
איתן גינזבורג: אם נדון בחוק הזה ביום רביעי או ביום שני זה לא יוצר את הפניקה.
איתן גינזבורג: בבקשה, אוריאל בוסו, ברכות על ההשתתפות הראשונה בוועדה.
אוריאל בוסו: תודה רבה, אדוני היושב-ראש, לצערי, גם בהצבעות על תוקף הארכות תקנות הקורונה נוצר מצב שגם נושא הקורונה הוא אירוע שאף אחד לא התכונן לו, שלא יודע איך להתארגן אליו, שלא יודע מה זה גל שני, אם יבוא גל שלישי.
אוריאל בוסו: דיברו בהתחלה על הסתיו וכולי, וגם זה נהפך לקואליציה-אופוזיציה.
אוריאל בוסו: אתה רואה לפעמים את ההתנהגות של החברים מהצד השני שמתנגדים לחוקים כאלה ואחרים במליאה, ואנחנו מבינים שמדובר כאן בהצלת חיים.
אוריאל בוסו: כשהממשלה החליטה עם כל האחריות – ואנחנו יודעים על ההתנגדויות שהיו שם – לבצע את המהלך הזה, מבינים שמדובר, כנראה, באקט שאין ברירה אלא לעשות אותו בשביל להציל חיים.
אוריאל בוסו: אני שומע טענות מנגד – עושים החלטות ב"שלוף", עושים סגר לכאן או לשם – כי כנראה הנתונים שמתקבלים – לא תמיד אנחנו יודעים לגמרי.
אוריאל בוסו: אבל מדובר בפעולה מצילת חיים, ללא ספק.
אוריאל בוסו: מפה נאמר את האמירה, ואני גם סומך על היושב-ראש, שכשידונו לגופם של דברים ישמעו על הפרטיות של מי שלא זקוק לכך.
אוריאל בוסו: אבל ברגע שמוחלט שצריך לבצע את המהלך הזה, לדעתי, ההליך צריך להיות מהיר ולגרום לכך שיהיה פטור מחובת הנחה כדי לדון עליו במהירות.
איתן גינזבורג: חברת הכנסת שטרית, בבקשה.
קטי קטרין שטרית: אני שואלת את עצמי לפעמים: איזה אומץ לב, איזו עזות מצח, איזו התנשאות לבוא ולהגיד שאנחנו יודעים טוב יותר מהמומחים.
קטי קטרין שטרית: לא – אנחנו לא יודעים יותר טוב מהמומחים.
בועז טופורובסקי: ראש השב"כ היה נגד.
קטי קטרין שטרית: עם כל הכבוד לכל מי שמומחה פה בכל מיני תחומים - -
בועז טופורובסקי: ראש השב"כ הוא מומחה?
קטי קטרין שטרית: - - תנו קרדיט לבעלי המקצוע.
בועז טופורובסקי: למי?
קטי קטרין שטרית: - - הרי המגיפה הזאת – אף אחד לא ביקש אותה, אף אחד לא יודע איך להתייחס אליה, באיזה אופן.
קטי קטרין שטרית: האם יש ירידה, עלייה?
קטי קטרין שטרית: כל המגיפה הזאת היא בתהליך של תנועה.
קטי קטרין שטרית: גם אני הייתי בטוחה עד לפני שבועיים-שלושה שנגמרה המגיפה ומתחילים לראות את הירידה בעקומה וכך גם במספר המונשמים.
קטי קטרין שטרית: אנחנו כן בעיצומו של גל שני.
קטי קטרין שטרית: אנחנו עם 400 נדבקים ביום – זה גל שני.
קטי קטרין שטרית: אז מה קרה?
קטי קטרין שטרית: אתם מחכים שיהיו פה מתים?
קטי קטרין שטרית: אתם מחכים שיהיו פה יותר חולים כדי להגיד - -
טלי פלוסקוב: אחר כך הם יבואו בטענה לראש הממשלה למה הוא לא עושה.
קטי קטרין שטרית: אחר כך הם יבואו בטענה לראש הממשלה.
קטי קטרין שטרית: אני לא באה בטענה לחבריי מיש עתיד; כי אם יושב-ראש התנועה שלהם בשיא הגל הראשון קם ואמר: מה הפניקה?
קטי קטרין שטרית: מה צריך?
קטי קטרין שטרית: ופתאום עוד אחד מת ועוד אחד מת ועוד מת ועוד מת.
קטי קטרין שטרית: כי אנשים אמרו, שהנבחרים שלכם אמרו שלא צריך להיכנס לפניקה - -
טלי פלוסקוב: אין בכלל קורונה.
קטי קטרין שטרית: - - לקחת את זה ולהצמיד את זה לקץ הדמוקרטיה?
קטי קטרין שטרית: תקשיבו, פשטתם רגל - -
קטי קטרין שטרית: - - משהו אצלכם השתבש - -
קטי קטרין שטרית: - - אני לא מתיימרת עם כל המומחיות שלי בתחומים שאני מומחית - -
בועז טופורובסקי: ראש השב"כ אמר שהוא נגד שימוש בכלי הזה.
קטי קטרין שטרית: - - זה פשוט לא נורמלי - -
בועז טופורובסקי: ראש השב"כ אמר שהוא נגד.
בועז טופורובסקי: אז הוא גם לא מקצוען?
טלי פלוסקוב: ממתי בן אדם אחד קובע - - - המדינה שלנו?
קטי קטרין שטרית: בועז - - -
קטי קטרין שטרית: - - - כרגע אתה לא אחראי.
בועז טופורובסקי: מי המקצוען?
בועז טופורובסקי: ראש השב"כ הוא המקצוען - - -
קטי קטרין שטרית: - - אתה לא אחראי כרגע - -
בועז טופורובסקי: מי המקצוען של השב"כ?
קטי קטרין שטרית: אני לא רוצה.
קטי קטרין שטרית: אני רוצה עכשיו להקשיב.
בועז טופורובסקי: אמרת - - -
איתן גינזבורג: אנחנו נעבור עכשיו - -
בועז טופורובסקי: שמענו הקלטה של ראש השב"כ שהוא מתנגד לשימוש בכלי הזה.
קטי קטרין שטרית: אני מצפה - -
איתן גינזבורג: חבר הכנסת טופורובסקי, תן לה לסיים משפט.
קטי קטרין שטרית: המגפה הזאת לא שואלת את עצמה למי היא תלך היום – לאיש ימין או לאיש שמאל.
קטי קטרין שטרית: המגיפה הזאת פוגעת באנשים מכל האוכלוסיות, מכל הגילים.
קטי קטרין שטרית: לא כולם יודעים בדיוק איך להתייחס אליה.
איתן גינזבורג: בואו נשמע - -
קטי קטרין שטרית: - - לכן צריך לתת לאנשי המקצוע.
קטי קטרין שטרית: אני נבחרת ציבור אבל אני לא מומחית ואני לא מתיימרת להיות מומחית.
קטי קטרין שטרית: אני מקשיבה ואני אסייע.
בועז טופורובסקי: - - - ראש השב"כ - - -
קטי קטרין שטרית: בועז, אני מציעה לכם לעזור לעם ישראל.
איתן גינזבורג: תודה, חברת הכנסת שטרית, תודה, חבר הכנסת טופורובסקי.
קטי קטרין שטרית: - - ולא לפגוע בעם ישראל.
קטי קטרין שטרית: אתם פוגעים באנשים.
איתן גינזבורג: אופיר כץ, בבקשה.
בועז טופורובסקי: אתם פוגעים בדמוקרטיה.
איתן גינזבורג: אופיר כץ, בבקשה, ואז נעבור לנציג המל"ל.
אופיר כץ: ברור לנו שראש הממשלה ניהל ומנהל את משבר הקורונה בצורה יוצאת דופן - -
בועז טופורובסקי: לא, אתה מתכוון – חובבנית.
אופיר כץ: אני באמת אומר את זה - -
טלי פלוסקוב: בושה, בושה על מה שאתה אומר.
איתן גינזבורג: בושה?
איתן גינזבורג: מי שיודע - -
בועז טופורובסקי: - - יש איזשהו נוהל?
טלי פלוסקוב: בושה, בושה.
טלי פלוסקוב: - - - המדינות האחרות.
טלי פלוסקוב: במקום - - -
איתן גינזבורג: חבר הכנסת טופורובסקי, חברת הכנסת פלוסקוב, תנו לאופיר כץ לדבר.
איתן גינזבורג: הוא ברשות דיבור.
איתן גינזבורג: לא צריך להעיר על כל הערה.
איתן גינזבורג: זאת דעתו בלבד.
איתן גינזבורג: נכון, אופיר, מה שאתה אומר זאת דעתך.
אופיר כץ: זאת דעתם של הרבה אזרחים.
אופיר כץ: אני אחזור שוב בשביל בועז.
אופיר כץ: ראש הממשלה ניהל ומנהל את משבר הקורונה בצורה יוצאת דופן - -
איתן גינזבורג: די, בועז.
אופיר כץ: - - לצערי, יש אנשים שזה מאוד מציק להם.
אופיר כץ: גם במשבר שהוא של כלל אזרחי ישראל מציק להם לראות את ראש הממשלה מנהיג את המדינה, מנהיג את המשבר, ועושה את זה בצורה מעולה.
אופיר כץ: במקום להגיד "קץ הדמוקרטיה" אני דווקא הייתי ממליץ ליאיר לפיד ואנשיו לנצל את ההזדמנות הזאת ולראות איך מנהלים משבר במדינה דמוקרטית - -
בועז טופורובסקי: אתמול הוא סידר לעצמו מיליון שקל, היום הוא מסדר לעצמו מעקב אחרי האזרחים - -
אופיר כץ: - - אתם יכולים לנצל את זה לטובה.
אופיר כץ: תנצלו את זה.
טלי פלוסקוב: זה לא יעזור לכם.
טלי פלוסקוב: כמה שזה שקר לא תגידו.
אופיר כץ: - - - יש לכם מנהיג שאתם יכולים ללמוד ממנו.
אופיר כץ: תלמדו.
אלעזר שטרן: אנחנו עסוקים בללמוד איך מתחמקים - - -
בועז טופורובסקי: כל פעם אומרים לנו - - - איך פתאום עכשיו הצבעות?
אופיר כץ: תלמדו איך מנהלים משבר, תלמדו מה זאת מנהיגות.
אלעזר שטרן: אמרתי לך, אופיר, בינתיים אנחנו מנסים ללמוד איך מרוויחים כסף על חשבון המדינה בלי לשלם מיסים.
קטי קטרין שטרית: אתה בעצמך לא מאמין במה שאתה אומר.
איתן גינזבורג: חברים, תנו לאופיר כץ לדבר.
קטי קטרין שטרית: אתה לא מאמין במה שאתה אומר.
איתן גינזבורג: קטי, ניסיתי להגן - -
קטי קטרין שטרית: הוא מוכן שייקחו ממנו מה שלקחו מכל ראשי הממשלות.
איתן גינזבורג: חברת הכנסת שטרית, ניסיתי להגן עלייך לפני אחרים.
איתן גינזבורג: חברת הכנסת שטרית, ניסיתי להגן עלייך מפני אחרים.
איתן גינזבורג: אני רוצה להגן על אופיר כץ בלי שתפריעו לו.
קטי קטרין שטרית: חברי היקר אופיר, תדבר.
אופיר כץ: לאור העלייה בנתונים אין ספק שצריך לקיים צעדים נוספים, צריך לקיים צעדים חדים יותר כי בסוף אף אחד לא רוצה שאנשים פה יהיו מאושפזים, אף אחד לא רוצה שאנשים ימותו, ואף אחד לא רוצה לחזור לסגר.
אופיר כץ: לכן עושים את הצעדים האלה, לא בגלל שיום אחד בא לראש הממשלה להכניס את השב"כ לתמונה.
אופיר כץ: ואנחנו רואים את הנתונים: משלשום לאתמול זה הוכפל ממאתיים ומשהו הגענו ל-450.
אופיר כץ: תוך כמה ימים אנחנו יכולים שוב להגיע לאלף נדבקים, וזה יביא אותנו למקום שאנחנו לא רוצים להיות בו.
אופיר כץ: הכלי הזה הוכח כיעיל, הוכח שהוא מאתר ובאמצעות האיתור שלו אפשר לתחום את ההידבקות וגם להשתלט על זה בצורה טובה יותר.
אופיר כץ: זה הוכח, ועל זה אין מחלוקת.
אופיר כץ: בניגוד למה שנאמר פה אני מאמין לראש השב"כ.
אופיר כץ: אני מאמין לשב"כ שאם הם אומרים שהם משתמשים בזה בצורה מידתית אז הם יעשו את זה בצורה הכי מידתית שיש ולא מעבר לכך, ולא יהיה שימוש נוסף אלא רק כדי לאתר חולי קורונה.
אופיר כץ: לכן אנחנו צריכים, כמובן, ללכת עם הממשלה לתת את הפטור, ושהדיון ימשיך בוועדת חוץ וביטחון.
איתן גינזבורג: אני רוצה לעבור למר רפי מרון, ראש ענף טכנולוגיות במטה לביטחון לאומי.
איתן גינזבורג: ערב טוב, מר מרון.
איתן גינזבורג: השאלה העיקרית היא ביחס לדחיפות.
איתן גינזבורג: זכותה של הממשלה להגיש איזו הצעת חוק שהיא רוצה, כמובן, והיא הייתה עולה לדיון ביום שני בסדר דברים רגיל.
איתן גינזבורג: אבל הממשלה ביקשה לדון בזה היום.
איתן גינזבורג: בעצם השאלה שהוועדה הזאת דנה בה כרגע היא במידת הדחיפות – מדוע אנחנו צריכים להקדים את הדיון להיום ולא להמתין עד יום שני.
רפי מרון: בכל מה שקשור לאמצעים הטכנולוגיים והתרומה שלהם לחקירות האפידמיולוגיות אני יכול לומר שמתוך הנתונים שלמדנו עד היום בהשוואה לעבר, הוכח שלאמצעים הטכנולוגיים יש תרומה משמעותית לכמות המגעים שאנחנו מצליחים לאתר ולזהות, וכמובן לבודד אותם, ועל-ידי כך להקטין את קצב ההתפשטות של המחלה.
רפי מרון: ככל שלא נעשה את זה ולא נשתמש באמצעים טכנולוגיים תהיה לנו הצבעה כללית על קהלים שבתוכם יתגלו חולים או שבתוכם יסתובבו חולים, ואז נצטרך לבודד קהלים שלמים.
רפי מרון: זה יכול להתבטא בקבוצות אוכלוסייה, זה יכול להתבטא במתחמים, כגון בית-כנסת, אולם אירועים; זה יכול להגיע עד כדי אזורים גאוגרפיים נרחבים יותר כמו שכונות בתוך ערים.
רפי מרון: אז ככל שנוכל לאתר בצורה מדויקת בהסתייעות באמצעים טכנולוגיים את אותם אנשים שעלולים להמשיך להפיץ את המחלה נוכל לדייק יותר את מידת השימוש באמצעים כמו בידוד.
רפי מרון: זה דבר חשוב הן לטובת זכויות הפרט כדי שאנשים לא יצטרכו לשבת בביתם מבודדים, נקרא לזה – על לא עוול בכפם; ומצד שני לטובת הכלכלה.
רפי מרון: כי ככל שנוציא יותר אנשים ממעגל המרחב הציבורי אנחנו גם פוגעים יותר בכלכלה.
רפי מרון: לגבי מידת הדחיפות אני לא יודע להגיד לך אם זה להיום, למחר או למחרתיים.
רפי מרון: אני יכול להגיד לך שלאמצעים יש תרומה חשובה ואפקטיבית לביצוע החקירות האפידמיולוגיות.
איתן גינזבורג: כלומר אתה אומר שגם בחקירות האפידמיולוגיות קשה לאדם מן היישוב לזכור איפה הוא היה וסביב מי הוא היה לפני שבוע או שבוע וחצי אם התגלה שהוא נשא או חולה קורונה, והאמצעי הזה מסייע לכם לאתר את האנשים שהיו בסביבתו בצורה טובה יותר ולא להסתמך רק על הזיכרון הטוב, ככל שיהיה.
רפי מרון: נכון.
רפי מרון: גם צריך לזכור שחלק מהאנשים שנמצאים בחקירות האפידמיולוגיות נמצאים שם משום שהם פיתחו סימפטומים של מחלה.
רפי מרון: אז תנסו לחשוב על אדם שמפתח סימפטומים של מחלה, שהוא נמצא במצב לא נעים, הוא חש בבהלה, ולא סביר לדרוש ממנו לזכור את כל המגעים שהיו לו ואת כל האנשים שהוא נפגש בהם.
רפי מרון: האמצעים הטכנולוגיים גם מסייעים לזהות אנשים שהיו בקרבתו בצורה בלתי תלויה בזיכרון שלו, אנשים שהוא בכלל לא מכיר, וגם מאפשרת לו להיזכר באותם מקומות שבהם הוא שהה עד שהגיע לאותה בדיקה.
רפי מרון: לכן, כפי שראינו בעבר, יש לזה תרומה מאוד משמעותית.
טלי פלוסקוב: במקום להיות גאים שיש לנו טכנולוגיות כאלה אנחנו דוחים אותן.
אלעזר שטרן: הוא רק לא עונה לשאלה שלך.
איתן גינזבורג: הוא התייחס לדחיפות - - - אתם מפתחים כרגע עוד אמצעי טכנולוגי נוסף אזרחי שיחליף את הצורך בשימוש בשב"כ?
רפי מרון: כן, משרד הבריאות עוסק זה זמן בפיתוח של יישומון בטלפון חכם שכאשר מתקינים אותו הוא יכול לבדוק מול בעלי אפליקציות דומות שנושאים טלפונים בסביבתו, אם היו מגעים בטווחים מספיק קרובים ולמשך זמן מספיק ארוך בין אדם שהתגלה כחולה לבין אנשים שהיו בסביבתו.
רפי מרון: זה יכול לתת מידע מאוד מדויק יחסית, ואפילו יותר מדויק ממה שיש לנו היום באמצעי השב"כ, כדי שנוכל בצורה הדרגתית להחליף את אמצעי השב"כ ככל שנצליח להטמיע את היישומונים האלה במספר מספיק גדול של אנשים שיתנדבו להתקין אותם ולהשתמש בהם.
איתן גינזבורג: אני מבין שהחוק שאתם הגשתם הוא חוק גישור, חוק של הוראת שעה עד שהאפליקציה תהיה מוכנה ותוכל לפעול.
בועז טופורובסקי: רק אם - - - יורידו את זה.
רפי מרון: אנחנו עוסקים במקביל בפיתוח של האפליקציה.
רפי מרון: אני שמח לבשר לכם שמבחינה טכנולוגית היא נמצאת במצב בשל.
רפי מרון: היא עברה בדיקות קבלה לכל אותם טלפונים שהם במערכת הפעלה של אנדרואיד, והיא בסיום בדיקות קבלה לכל אותם טלפונים מדגם אייפון.
רפי מרון: לכן תוך זמן קצר מאוד האפליקציה תהיה מוכנה להשקה ולשימוש בקרב הקהל הרחב.
איתן גינזבורג: ברמה של שבועות?
איתן גינזבורג: ברמה של שבועות בודדים?
רפי מרון: בכל מה שקשור לטלפונים מדגם אנדרואיד האפליקציה סיימה את בדיקות הקבלה והיא מוכנה.
רפי מרון: לגבי אייפון היא תהיה מוכנה, כנראה, בתוך שבוע.
רפי מרון: עכשיו מה שנותר זאת ההחלטה - -
בועז טופורובסקי: אז לא צריך את זה.
רפי מרון: - - איך בדיוק מפיצים אותה בקרב הציבור תוך כדי ליווי ההטמעה הזאת בהסברה מתאימה.
רפי מרון: לכן יש פה תהליך.
בועז טופורובסקי: אז לא צריך את האיכון של השב"כ.
איתן גינזבורג: חבר הכנסת עוזי דיין, בבקשה.
עוזי דיין: - - - גם להפיץ אותה וגם לראות שהיא נקלטת וגם להחליט שהיא עדיפה על הדבר.
עוזי דיין: כי לשיטת האיכון של השב"כ יש חסרונות מיוחדים, אבל לעומת זה היא לא צריכה אישור מכל בעלי הטלפונים באזור לתקשר איתם.
עוזי דיין: לכן אם למשל האפליקציה הזאת היא לא הצלחה מסחררת, ורק 8%, נניח, מקבלים אותה, אז יצטרכו להחליט האם היא מחליפה אותה או לא.
עוזי דיין: זה לא מובן מאליו.
איתן גינזבורג: בכל מקרה הצעת החוק המוגשת כרגע, לפי מה שכתוב בה, היא תקפה לשלושה חודשים בלבד.
איתן גינזבורג: שאלות?
סונדוס סאלח: עדיין לא הוכח שהאפליקציה עובדת.
סונדוס סאלח: אז אנחנו מכניסים את עצמנו לפיילוט וגם פוגעים בחופש הפרט של כל אדם.
סונדוס סאלח: חוץ מזה אם יש לנו הטכנולוגיות האלה נשמח לשמוע עליהם - -
רפי מרון: זה לא מדויק.
רפי מרון: האפליקציה עברה פיילוט.
סונדוס סאלח: - - כשאישה מתקשרת למשטרה, שמאיימים על החיים שלה - -
סונדוס סאלח: - - ולא לאטום אוזניים ולפתוח אותם רק בזמן שהממשלה והקואליציה רוצים את הטכנולוגיות האלה.
איתן גינזבורג: עורכת הדין ארבל, בבקשה, יש פה שאלות.
ארבל אסטרחן: אני לא יכולה להתייחס כרגע לתוכן ההצעה כי התוכן נידון בוועדה שתדון בה.
ארבל אסטרחן: אנחנו מדברים על הדחיפות, זה ברור.
איתן גינזבורג: אנחנו דנים בהקדמת הדיון.
בועז טופורובסקי: אז אני רוצה התייעצות סיעתית, בבקשה.
איתן גינזבורג: אם כך אנחנו נעבור להצבעה מיד לאחר ההתייעצות הסיעתית.
איתן גינזבורג: נתכנס כאן ב-17:48.
איתן גינזבורג: אני מחדש את הישיבה.
איתן גינזבורג: נתנו זמן התייעצות סיעתית והארכנו לה את הזמן כי הבנו שהייתה התייעצות סוערת.
איתן גינזבורג: אני מעלה את ההצעה להקדמת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה החדש (הוראת שעה).
איתן גינזבורג: מי בעד הקדמת הדיון לפני הקריאה הראשונה?
איתן גינזבורג: בעד- 8, נגד- 3.
איתן גינזבורג: ההקדמה אושרה.
איתן גינזבורג: נתכנס כאן לרביזיה ב-18:21.
ועדת החוקה להקדמת הדיון בהצעת חוק הבאות, לפני הקריאה השנייה והשלישית: 1.
ועדת החוקה להקדמת הדיון בהצעת חוק הבאות, לפני הקריאה השנייה והשלישית: הצעת חוק סמכויות מיוחדות בהתמודדות עם נגיף הקורונה החדש (צווי סגירה מנהליים) (הוראת שעה) (מ/1332).
ועדת החוקה להקדמת הדיון בהצעת חוק הבאות, לפני הקריאה השנייה והשלישית: 2.
ועדת החוקה להקדמת הדיון בהצעת חוק הבאות, לפני הקריאה השנייה והשלישית: הצעת חוק לתיקון וקיום תוקפן של תקנות שעת חירום (נגיף הקורונה החדש – אכיפה)(תיקון)(מ/1336) << נושא >>
איתן גינזבורג: שלום לכם, אני מתכבד לפתוח את ישיבת הוועדה.
איתן גינזבורג: על סדר היום: בקשת יו"ר ועדת החוקה להקדמת הדיון בהצ"ח, לפני הקריאה השנייה והשלישית:1.
איתן גינזבורג: הצעת חוק סמכויות מיוחדות בהתמודדות עם נגיף הקורונה החדש (צווי סגירה מנהליים) (הוראת שעה) (מ/1332).
איתן גינזבורג: הצעת חוק לתיקון וקיום תוקפן של תקנות שעת (נגיף הקורונה החדש – אכיפה)(תיקון)(מ/1336).
איתן גינזבורג: כחבר ועדת החוקה התבקשתי על ידי היושב-ראש לנמק את הבקשה.
איתן גינזבורג: מדובר בשני חוקים שבאו להתמודד עם המצב שבו אנו מצויים.
איתן גינזבורג: אתמול, עד שעה מאוחרת דנו, וסיימנו את הדיון בהסכמה של כל הצדדים ביחס לצווי סגירה מנהליים, עשינו בו שינויים, בחוק הזה, שיהיה מידתי, שיהיה אפקטיבי, שיהיה גם הגיוני כלפי עסקים ובכלל אזורים פתוחים וסגורים, נתנו סמכויות לרשויות המקומיות והקלנו על בעלי עסקים גם לערער על החלטות לסגירה מנהלית.
איתן גינזבורג: החוק השני, ביחס לאכיפה, נמצא כרגע בעיצומם של דיונים.
איתן גינזבורג: אני מציע שאם נאפשר את הפטור, את הקדמת הדיון, זה יהיה בכפוף לסיום, כמובן, של הדיון בוועדה.
בועז טופורובסקי: לא כדאי לחכות לסיום?
איתן גינזבורג: פשוט – יש מליאה שמתחילה בשעה 11:00, אז אם הם יסיימו זה יעלה, ואם הם לא יסיימו – זה לא יעלה, זה מאוד פשוט.
איתן גינזבורג: זה נראה חשוב – זה הסיפור של אכיפת עטיית המסיכות.
איתן גינזבורג: אנחנו רואים - - -
איתן גינזבורג: לא, דווקא על זה יש הסכמה בוועדה, אבל אנחנו רואים ברחבי הארץ שיש אזורים שמקפידים על עטיית מסכות, ויש אזורים מאוד מאוד נרחבים ששם החברה או הקהילה אינה מקפידה על עטיית מסכות, ואנחנו יודעים שההדבקה הטיפתית היא ההדבקה המסיבית, ולכן הסיפור של עטיית המסכות הוא מאוד מאוד חשוב, ועל זה אנחנו מדברים.
איתן גינזבורג: מבקשים להתייחס?
בועז טופורובסקי: ההתייחסות שלי מתחלקת ל-2.
בועז טופורובסקי: קודם כל, כמו שאני אומר כל הזמן בוועדה כאן: אני, לדעתי, חושב שהוועדה לא צריכה לאפשר הקדמת דיון בחוקים שבהגדרה הם מצרים את החופש של האזרחים, מאפשרים לשלטון, לרשות המבצעת, או להטיל קנסות או לייצר צווים של אכיפה וסגירה וכל מיני נושאים כאלה על האזרחים, שלא בתהליך מסודר וארוך כמו שצריך בכנסת, ואין סיבה להקדים דיון.
בועז טופורובסקי: הדבר הזה גם מתחבר לעובדה שהפרו והופרו הסכמות.
בועז טופורובסקי: אנחנו דיברנו על זה לפני יומיים, בוועדה כאן.
בועז טופורובסקי: הופרו הסכמות.
בועז טופורובסקי: בין הקואליציה לאופוזיציה.
בועז טופורובסקי: אני חושב שדווקא בשעת משבר כזו – בין אם היא בריאותית ובין אם זה כלכלית, הקואליציה צריכה לעשות את המקסימום בשביל להגיע להסכמות עם האופוזיציה, וברגע שנגיע להסכמות עם האופוזיציה, בטח שלא צריך להפר הסכמות ולפעול נגדן.
איתן גינזבורג: אבל החוק הראשון הוא חוק מוסכם.
בועז טופורובסקי: כן, אבל הוא מתחבר לכל ה - - -
איתן גינזבורג: קארין הייתה אתנו בוועדה עד מאוחר, עד 22:00 בלילה היינו פה.
בועז טופורובסקי: הוא מתחבר לכל הנושאים שאמרתי, יש קצת בלגן – אני חושב שגם בתוך הקואליציה, אבל זה לא מענייני.
בועז טופורובסקי: אני באיזה שהוא מובן גם מטרתי היא שנשנה את הקואליציה הנוכחית, אבל יש איזשהו חוסר הבנה וחוסר הסכמה בין הקואליציה לאופוזיציה כבר הרבה זמן.
בועז טופורובסקי: לדעתי אנחנו צריכים לעשות את המקסימום, והוועדה יכולה לעזור לזה.
בועז טופורובסקי: ברגע שהיא תגיד לקואליציה ולממשלה ולראש הממשלה, ולראש הממשלה החליפי – תקשיבו, אנחנו לא נהיה כלים במשחק הזה במובן שנפגע בכל ההליך של החקיקה בכנסת, זה יגרום להם אולי להגיע להבנות ולהסכמות יותר מהר, וגם לעמוד בהסכמות ברגע שמגינים.
בועז טופורובסקי: לכן אני ממליץ עכשיו לוועדה להתנגד להקדמת הדיון בשתי ההצעות.
איתן גינזבורג: אם כך, נעבור להצבעה.
איתן גינזבורג: מי בעד הקדמת הדיון בהצעות החוק?
בועז טופורובסקי: על ההצעה הראשונה לא אבקש רביזיה, אבל על 2 אני אעשה.
איתן גינזבורג: אז נקיים הצבעות נפרדות.
איתן גינזבורג: מי בעד הבקשה להקדים את הדיון בהצעת חוק סמכויות מיוחדות בהתמודדות עם נגיף הקורונה החדש (צווי סגירה מנהליים) (הוראת שעה)?
איתן גינזבורג: הצבעה בעד הקדמת הדיון בהצעת החוק – 4 נגד - 2 נמנעים – אין הבקשה להקדמת הדיון בהצעת חוק סמכויות מיוחדות בהתמודדות עם נגיף הקורונה החדש (צווי סגירה מנהליים) (הוראת שעה) נתקבלה.
איתן גינזבורג: נעבור להצבעה על הבקשה להקדמת דיון בהצעת חוק לתיקון וקיום תוקפן של תקנות שעת חירום (נגיף הקורונה החדש – אכיפה)(תיקון), שצפוי להסתיים ממש בקרוב בוועדת החוקה, חוק ומשפט בנוגע לאכיפה?
איתן גינזבורג: הצבעה בעד הקדמת הדיון בהצעת החוק – 4 נגד - 2 נמנעים – אין הבקשה להקדמת הדיון בהצעת חוק לתיקון וקיום תוקפן של תקנות שעת חירום (נגיף הקורונה החדש – אכיפה)(תיקון)(מ/133) נתקבלה.
איתן גינזבורג: .
איתן גינזבורג: תודה, הבקשה התקבלה.
בועז טופורובסקי: אני נאלץ להגיש רביזיה.
איתן גינזבורג: במידה ויושב-ראש הכנסת אנחנו נתכנס בשעה 11:30.
איתן גינזבורג: תודה לכם, הישיבה נעולה.
איתן גינזבורג: טוב, חברים, אני פותח את הישיבה.
איתן גינזבורג: הוגשה רוויזיה של חבר הכנסת מיקי לוי על שתי ההצבעות, להעביר את החוקים – אחד לוועדת הקורונה ואחד לוועדת החוקה.
איתן גינזבורג: חבר הכנסת מיקי לוי לא נוכח פה, על כן הרוויזיה לא תידון והיא נדחית.
איתן גינזבורג: אני נועל את הישיבה.
איתן גינזבורג: אנחנו מחדשים את הוועדה.
איתן גינזבורג: הוגשה רביזיה להצבעה.
איתן גינזבורג: בבקשה, חבר הכנסת טופורובסקי.
איתן גינזבורג: אולי אתה מוותר על הנימוק?
בועז טופורובסקי: ממש הייתי שמח אם היינו פותחים את הנושא הזה לדיון מחדש.
בועז טופורובסקי: אני מפציר שוב ואומר את מה שנראה לי וגלוי לעין.
בועז טופורובסקי: יש כאן תהליך בעייתי מאוד של פגיעה בדמוקרטיה.
בועז טופורובסקי: זה מתבטא בחוק שהוא חוק קיצוני שאפילו ראש השב"כ ביקש להימנע מלהגיע אליו; חוק שמדבר על פעולות של השב"כ כדי לבדוק אזרחים ישראלים מגיע לכאן בהליך מזורז שבמסגרת של שעה נצטרך לאשר הקדמת דיון, ובמסגרת של כמה שעות הוא יעלה לקריאה ראשונה, וכבר אנחנו מעריכים שביום שני הוא ייכנס לספר החוקים של הכנסת ויאפשר לשב"כ לעשות פעולות כאלה ואחרות נגד אזרחי ישראל – משהו שלא נעשה ולא נברא.
בועז טופורובסקי: את הסיבה והתירוצים שאומרים לנו בשביל לקדם את החוק אפשר היה להחליף בהרבה דברים אחרים.
בועז טופורובסקי: במקום קורונה היה אפשר להגיד – אלימות נגד נשים או אלימות במשפחה; במקום קורונה היה אפשר להגיד – תאונות דרכים; במקום קורונה היה אפשר להגיד – רצח, עבירות רכוש, גניבה, שוחד; ואפשר היה לבוא ולהסביר כאן בוועדה למה זה הכי חשוב, ואפשר היה להסביר איך זה היה מוריד את אותה פשיעה או אותה סכנה שעומדת לפנינו.
בועז טופורובסקי: אני מניח שאת זה לא היינו מאשרים.
בועז טופורובסקי: כי במדינה דמוקרטית התפקיד של המדינה זה לעשות הכול כדי לשמור על הפרטיות ועל זכויות האדם ולא לקחת תמיד את הפעולה הפשוטה ביותר או הקלה ביותר.
בועז טופורובסקי: גם זה מה שאמר ראש השב"כ, שאנחנו נדרוש ממנו בסופו של דבר לקיים את זה.
בועז טופורובסקי: יש דרכים אחרות.
בועז טופורובסקי: עובדתית כשביקשו מהתושבים ומאזרחי מדינת ישראל להתנהג בצורה מסוימת, כשהם האמינו למנהיגים הם פעלו ככה.
בועז טופורובסקי: זאת הדרך לעשות את זה.
בועז טופורובסקי: לעומת זאת החוק הזה הוא חוק קיצוני שמגיע אחרי סדרת חוקים השבוע שבאים ומצרים את זכויות האדם ואת חופש הפעולה ואת הדמוקרטיה הישראלית בשם הקורונה.